אוטוטו

אוטוטו הוא סינגל מסוגת מוזיקה חסידית, שהוציא הזמר-יוצר החסידי אברהם פריד בשנת 2020. מילות השיר נכתבו על ידי אברהם פריד ובנצי שטיין. את השיר הלחין בנצי שטיין, והוא עובד על ידי יובל סטופל. השיר היה ללהיט גדול במגזר הדתי מיד אחר יציאתו, כאשר כחודש לאחר יציאתו סיים במקומות הגבוהים במצעדים השנתיים.

השיר 

השיר עוסק בביאת המשיח, בעצם השאלה "מתי תמלוך?", כלומר מתי המשיח יבוא ותהיה המלכת ה' בעולם? והתשובה היא הסלנג הידוע "אוטוטו", כלומר: עוד רגע!

השיר מלווה בקליפ מילים בו אברהם פריד רוקד לצלילי השיר, כשקליפ המילים מאחוריו.

נכון ליולי 2023, מונה הצפיות של הקליפ באתר יוטיוב עומד על למעלה מארבע מיליון צפיות.

במצעד השנתי למוזיקה החסידית שנערך על ידי תחנת הרדיו קול פליי בחול המועד סוכות תשפ"א, ובמצעד השנתי של רדיו קול חי הגיע השיר למקום השלישי. במצעד של רדיו קול ברמה הגיע השיר למקום השישי.

בספירת העומר בשנת ה'תשפ"א פורסם קליפ ווקאלי של השיר, המותר בהאזנה בימי ספירת העומר לפי ההלכה.

מצעדים

קישורים חיצוניים

הערות שוליים 

שירי 2020
שירי אברהם פריד
שירים חסידיים